**ПРЕГЛЕД ОДРЕДАБА КОЈЕ ЈЕ МЕЊАЈУ, ОДНОСНО ДОПУЊУЈУ**

**ЗАКОНА О ИЗМЕНАМА И ДОПУНАМА**

**ЗАКОНА О ВОЈСЦИ СРБИЈЕ**

Члан 9.

Професионална војна лица су:

1) официр;

2) подофицир;

3) ПРОФЕСИОНАЛНИ ВОЈНИК ПО УГОВОРУ.

Официр је лице високог образовања, оспособљено за обављање војних дужности, које је у радном односу на неодређено време, односно на одређено време.

Подофицир је лице најмање средњег образовања, оспособљено за обављање војних дужности, које је у радном односу на неодређено време, односно на одређено време.

ПРОФЕСИОНАЛНИ ВОЈНИК ПО УГОВОРУ ЈЕ ЛИЦЕ КОЈЕ ИМА НАЈМАЊЕ ОСНОВНО ОБРАЗОВАЊЕ, КОЈЕ ЈЕ ОДСЛУЖИЛО ВОЈНИ РОК ПОД ОРУЖЈЕМ ИЛИ ЈЕ НА ДРУГИ НАЧИН ВОЈНО ОБУЧЕНО И КОЈЕ ЈЕ У РАДНОМ ОДНОСУ НА ОДРЕЂЕНО ВРЕМЕ, ОДНОСНО НА НЕОДРЕЂЕНО ВРЕМЕ РАДИ ОБАВЉАЊА ВОЈНИХ ДУЖНОСТИ.

**Члан 19.**

~~Начелник Генералштаба и старешине Војске Србије командују и руководе Војском Србије у складу са законом и актима командовања претпостављених~~.

НАЧЕЛНИК ГЕНЕРАЛШТАБА ВОЈСКЕ СРБИЈЕ КОМАНДУЈЕ ВОЈСКОМ СРБИЈЕ У СКЛАДУ СА ЗАКОНОМ, ОДЛУКАМА ПРЕДСЕДНИКА РЕПУБЛИКЕ СРБИЈЕ И АКТИМА КОМАНДОВАЊА.

ЛИЦА НА КОМАНДНИМ ДУЖНОСТИМА КОМАНДУЈУ САСТАВИМА ВОЈСКЕ СРБИЈЕ У СКЛАДУ СА ЗАКОНОМ И АКТИМА КОМАНДОВАЊА.

Начелник Генералштаба:

1) предлаже план развоја и опремања Војске Србије;

2) ПОСТАВЉА, УНАПРЕЂУЈЕ, РАСПОРЕЂУЈЕ, ПРЕМЕШТА И РАЗРЕШАВА ОФИЦИРЕ У ВОЈСЦИ СРБИЈЕ ДО ЧИНА КАПЕТАНА ПРВЕ КЛАСЕ И ОДЛУЧУЈЕ О ПРЕСТАНКУ ЊИХОВЕ СЛУЖБЕ, НА ПРЕДЛОГ НЕПОСРЕДНО ПОТЧИЊЕНИХ СТАРЕШИНА;

3) даје мишљење министру одбране на његов предлог за постављење, унапређење и разрешење и престанак службе генерала и старешина на дужности за које је формацијом утврђен чин генерала, у складу са овим законом;

4) поставља, унапређује, распоређује, премешта и разрешава подофицире и професионалне војнике и распоређује, премешта цивилна лица на служби у Војсци Србије и одлучује о престанку њихове службе, на предлог непосредно потчињених старешина;

5) предлаже план попуне Војске Србије и бројни распоред регрута у Војсци Србије;

5а) доноси доктринарна документа нижег нивоа;

тач. 6) и 7) *(брисане)*

8) утврђује планове обуке и усавршавања професионалних војних лица и лица у резервном саставу;

8а) доноси Кодекс части припадника Војске Србије;

8б) упућује професионалне припаднике Војске Србије на усавршавање у организацији Војске Србије;

9) обавља и друге послове утврђене законом.

Начелник Генералштаба може овластити непосредно потчињене старешине у Војсци Србије за обављање послова из става 2. тач. 2. и 4. овог члана, а команданте јединица, установа и команди за које је прописан формацијски чин пуковника и виши - за обављање послова из става 2. тач. 4) и 8б) овог члана.

За извршавање аката које доноси председник Републике, односно министар одбране и послова командовања Војском Србије, као и других послова утврђених законом, начелник Генералштаба доноси правила, наредбе, упутства, директиве, одлуке и наређења.

Члан 32.

Држављани Републике Србије ступају у Војску Србије на основу акта овлашћених органа о упућивању у Војску Србије по основу војне обавезе или на основу акта о пријему у војну службу.

Држављани Републике Србије ступају у Војску Србије и на основу акта о пријему у војношколску установу ради школовања за војне дужности, односно на друго стручно оспособљавање за официре и подофицире.

МИНИСТАР ОДБРАНЕ, НА ПРЕДЛОГ НАЧЕЛНИКА ГЕНЕРАЛШТАБА ВОЈСКЕ СРБИЈЕ УРЕЂУЈЕ ДРУГО СТРУЧНО ОСПОСОБЉАВАЊЕ ЗА ОФИЦИРЕ И ПОДОФИЦИРЕ ИЗ СТАВА 2. ОВОГ ЧЛАНА.

3. Пријем у професионалну војну службу

Члан 39.

За професионално војно лице може бити примљен држављанин Републике Србије који испуњава следеће опште услове:

1) да је пунолетан;

2) да је здравствено и психофизички способан за службу у Војсци Србије;

3) да има прописано образовање;

4) да му раније није престајао радни однос у државном органу због теже повреде дужности из радног односа;

5) да није осуђиван на казну затвора од најмање шест месеци;

~~6) да није старији од 30 година ако се прима у својству професионалног војника~~;

6) ДА НИЈЕ СТАРИЈИ ОД 35 ГОДИНА АКО СЕ ПРИМА У СВОЈСТВУ ПРОФЕСИОНАЛНОГ ВОЈНИКА;

7) да није старији од 40 година ако се прима у својству подофицира, односно 45 година ако се прима у својству официра;

8) да је безбедносно проверен и да нема безбедносних сметњи за пријем у професионалну војну службу, у складу са прописима којима је уређено вршење безбедносне провере у Министарству одбране;

9) да је завршио одговарајућу војну обуку са оружјем.

Професионална војна лица примају се у службу према потреби службе, на радна места прописана формацијом.

Акт о пријему у професионалну војну службу лица које не испуњава услове из става 1. овог члана ништав је.

**~~Члан 42.~~**

~~Држављанин Републике Србије који испуњава опште услове за пријем у професионалну војну службу може бити примљен у службу у Војсци Србије, ради попуне команди, јединица и установа Војске Србије на одређено време до три године.~~

~~Уговором о раду на одређено време утврђују се чин, дужност, место службовања и трајање службе, а могу се уређивати и друга права и обавезе.~~

~~Уговор о раду на одређено време закључује се на временски период до три године и може се обнављати, с тим да важност последњег уговора истиче крајем године у којој професионални војник, подофицир, односно официр навршава 53 године живота.~~

~~Изузетно од одредбе става 3. овог члана, по одлуци министра одбране, уговор о раду на одређено време лицима на појединим формацијским местима или одређених специјалности може се обнављати до испуњења услова за одлазак у пензију прописаних законом којим се уређује пензијско и инвалидско осигурање.~~

~~Професионални војник, односно подофицир у радном односу на одређено време може се, независно од прописаних услова у погледу година живота, уколико потребе службе захтевају, без конкурса примити на службу у Војсци Србије на неодређено време у својству подофицира.~~

~~Министар одбране, на предлог начелника Генералштаба уређује друго стручно оспособљавање за официра и подофицира из става 2. овог члана.~~

ЧЛАН 42.

ДРЖАВЉАНИН РЕПУБЛИКЕ СРБИЈЕ КОЈИ ИСПУЊАВА ОПШТЕ УСЛОВЕ ЗА ПРИЈЕМ У ПРОФЕСИОНАЛНУ ВОЈНУ СЛУЖБУ МОЖЕ БИТИ ПРИМЉЕН У СЛУЖБУ У ВОЈСЦИ СРБИЈЕ, РАДИ ПОПУНЕ КОМАНДИ, ЈЕДИНИЦА И УСТАНОВА ВОЈСКЕ СРБИЈЕ НА ОДРЕЂЕНО ВРЕМЕ ДО ТРИ ГОДИНЕ.

УГОВОРОМ О РАДУ НА ОДРЕЂЕНО ВРЕМЕ УТВРЂУЈУ СЕ ЧИН, ДУЖНОСТ, МЕСТО СЛУЖБОВАЊА И ТРАЈАЊЕ СЛУЖБЕ, А МОГУ СЕ УРЕЂИВАТИ И ДРУГА ПРАВА И ОБАВЕЗЕ.

УГОВОР О РАДУ НА ОДРЕЂЕНО ВРЕМЕ ЗАКЉУЧУЈЕ СЕ НА ВРЕМЕНСКИ ПЕРИОД ДО ТРИ ГОДИНЕ И МОЖЕ СЕ ОБНАВЉАТИ ДО ИСПУЊЕЊА УСЛОВА ЗА ОДЛАЗАК У ПЕНЗИЈУ ПРОПИСАНИХ ЗАКОНОМ КОЈИМ СЕ УРЕЂУЈЕ ПЕНЗИЈСКО И ИНВАЛИДСКО ОСИГУРАЊЕ.

ПРОФЕСИОНАЛНИ ВОЈНИК ПО УГОВОРУ, ОДНОСНО ПОДОФИЦИР У РАДНОМ ОДНОСУ НА ОДРЕЂЕНО ВРЕМЕ, МОЖЕ СЕ, НЕЗАВИСНО ОД ПРОПИСАНИХ УСЛОВА У ПОГЛЕДУ ГОДИНА ЖИВОТА, УКОЛИКО ПОТРЕБЕ СЛУЖБЕ ЗАХТЕВАЈУ, БЕЗ КОНКУРСА ПРИМИТИ НА СЛУЖБУ У ВОЈСЦИ СРБИЈЕ НА НЕОДРЕЂЕНО ВРЕМЕ У СВОЈСТВУ ПОДОФИЦИРА.

ПРОФЕСИОНАЛНИ ВОЈНИК ПО УГОВОРУ НА ОДРЕЂЕНО ВРЕМЕ, НЕЗАВИСНО ОД ПРОПИСАНИХ УСЛОВА У ПОГЛЕДУ ГОДИНА ЖИВОТА, МОЖЕ СЕ, УКОЛИКО ПОТРЕБЕ СЛУЖБЕ ЗАХТЕВАЈУ, БЕЗ КОНКУРСА ПРИМИТИ НА СЛУЖБУ У ВОЈСЦИ СРБИЈЕ У СВОЈСТВУ ПРОФЕСНИОНАЛНОГ ВОЈНИКА ПО УГОВОРУ НА НЕОДРЕЂЕНО ВРЕМЕ, НАКОН НАЈМАЊЕ ТРИ ГОДИНE НЕПРЕКИДНЕ СЛУЖБЕ У СВОЈСТВУ ПРОФЕСИОНАЛНОГ ВОЈНИКА ПО УГОВОРУ НА ОДРЕЂЕНО ВРЕМЕ.

УГОВОРОМ О РАДУ НА НЕОДРЕЂЕНО ВРЕМЕ УТВРЂУЈУ СЕ ЧИН, ДУЖНОСТ И МЕСТО СЛУЖБОВАЊА, А МОГУ СЕ УРЕЂИВАТИ И ДРУГА ПРАВА И ОБАВЕЗЕ.

**~~Члан 44.~~**

~~У својству професионалног војника, у службу у Војсци Србије прима се лице на одређено време, под условом да поред општих услова за пријем у професионалну војну службу испуњава и посебне услове.~~

ЧЛАН 44.

У СВОЈСТВУ ПРОФЕСИОНАЛНОГ ВОЈНИКА ПО УГОВОРУ, У СЛУЖБУ У ВОЈСЦИ СРБИЈЕ ПРИМА СЕ ЛИЦЕ НА ОДРЕЂЕНО ВРЕМЕ ОДНОСНО НА НЕОДРЕЂЕНО ВРЕМЕ, ПОД УСЛОВОМ ДА ПОРЕД ОПШТИХ УСЛОВА ЗА ПРИЈЕМ У ПРОФЕСИОНАЛНУ ВОЈНУ СЛУЖБУ ИСПУЊАВА И ПОСЕБНЕ УСЛОВЕ.

У СВОЈСТВУ ПРОФЕСИОНАЛНОГ ВОЈНИКА ПО УГОВОРУ НА ОДРЕЂЕНО ВРЕМЕ МОЖЕ СЕ ПРИМИТИ И ВОЈНИК НА СЛУЖЕЊУ ВОЈНОГ РОКА, НАКОН ОДСЛУЖЕЊА ВОЈНОГ РОКА, ВОЈНИК У РЕЗЕРВИ И ПРИПАДНИК АКТИВНЕ РЕЗЕРВЕ.

4. Превођење у други род, односно службу

Члан 46.

~~Официр, односно подофицир, по захтеву или уз пристанак, може бити преведен из једног рода или службе у други род или службу ако има стручну спрему за род односно службу у коју се преводи и ако потребе попуне то захтевају.~~

ОФИЦИР, ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ, ПО ЗАХТЕВУ ИЛИ УЗ ПРИСТАНАК МОЖЕ БИТИ ПРЕВЕДЕН ИЗ ЈЕДНОГ РОДА ИЛИ СЛУЖБЕ У ДРУГИ РОД ИЛИ СЛУЖБУ АКО ИМА СТРУЧНУ СПРЕМУ ЗА РОД, ОДНОСНО СЛУЖБУ У КОЈУ СЕ ПРЕВОДИ И АКО ПОТРЕБЕ ПОПУНЕ ТО ЗАХТЕВАЈУ.

Услове и начин превођења из става 1. овог члана прописује министар одбране.

**~~2. Унапређивање официра и подофицира~~**

2. УНАПРЕЂЕЊЕ ОФИЦИРА, ПОДОФИЦИРА И ПРОФЕСИОНАЛНИХ ВОЈНИКА ПО УГОВОРУ НА НЕОДРЕЂЕНО ВРЕМЕ

**Члан 55.**

За унапређење у виши чин официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ треба да испуњава следеће опште услове:

1) да је постављен на формацијско место вишег чина;

2) да за последњи период оцењивања пре унапређења има повољну оцену;

3) да за последње две године пре унапређења није безусловно кажњен за кривично дело казном затвора најмање три месеца;

4) да се против њега не води кривични поступак за кривично дело за које се гони по службеној дужности, ни поступак пред војним дисциплинским судом.

Покретање кривичног поступка за кривично дело за које се гони по службеној дужности чини сметњу за унапређење кад је донето решење о спровођењу истраге или је подигнут оптужни предлог или оптужница без спровођења истраге, а покретање поступка пред војним дисциплинским судом - кад је ступио на снагу оптужни предлог војнодисциплинског тужиоца.

Сматраће се да није постојала сметња за унапређење у виши чин из става 2. овог члана ако у поновљеном поступку или по захтеву за заштиту законитости поступак буде обустављен, ако буде донета ослобађајућа пресуда, ако оптужба буде одбијена или одбачена или ако буде изречена блажа казна од казне из става 1. тачка 3. овог члана, односно сматраће се да није постојала сметња из ст. 1. и 3. овог члана, ако поступак буде обустављен, ако буде донета ослобађајућа пресуда или ако оптужба буде одбијена.

Официр који нема завршену војну академију, односно који нема одговарајуће високо образовање, а затекао се у служби на дан ступања на снагу овог закона, може напредовати до чина капетана.

**~~Члан 58.~~**

~~Ради унапређења официра и подофицира у виши чин утврђују се листе кандидата на основу критеријума које утврђује министар одбране.~~

~~Председник Републике, министар одбране и начелник Генералштаба могу основати саветодавна тела ради обављања послова из става 1. овог члана.~~

ЧЛАН 58.

ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ КОЈИ ИСПУЊАВА ОПШТЕ УСЛОВЕ МОЖЕ СЕ УНАПРЕДИТИ У НЕПОСРЕДНО ВИШИ ЧИН, АКО ЈЕ У ЧИНУ КОЈИ ИМА ПРОВЕО НАЈМАЊЕ ЧЕТИРИ ГОДИНЕ СА ОЦЕНОМ „НАРОЧИТО СЕ ИСТИЧЕ“, ПЕТ ГОДИНА СА ОЦЕНОМ „ИСТИЧЕ СЕ“, ШЕСТ ГОДИНА СА ОЦЕНОМ „ДОБАР“, СЕДАМ ГОДИНА СА ОЦЕНОМ „ЗАДОВОЉАВА.

**Глава VI**

**СТАЊА У СЛУЖБИ ПРОФЕСИОНАЛНИХ ВОЈНИХ ЛИЦА**

***Врсте стања у служби***

**Члан 67.**

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ може у току службе бити:

1) на дужности;

2) на приправничком стажу;

3) на школовању;

4) на лечењу, односно боловању;

5) на располагању;

5а) у стању мировања;

6) удаљен од дужности.

Официр у радном односу на одређено време, подофицир у радном односу на одређено време и професионални војник ПО УГОВОРУ НА ОДРЕЂЕНО ВРЕМЕ у току службе може бити на дужности која је уговорена, удаљен од дужности или на лечењу, односно боловању најкасније до истека уговореног рока.

Постављење на дужност

Члан 68.

~~Официр, односно подофицир поставља се на формацијско место према потребама службе~~.

ОФИЦИР, ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ ПОСТАВЉА СЕ НА ФОРМАЦИЈСКО МЕСТО ПРЕМА ПОТРЕБАМА СЛУЖБЕ.

Официр, односно подофицир постављен на формацијско место ван Војске Србије има сва права и обавезе официра, односно подофицира постављеног у Војсци Србије, ако законом није друкчије одређено.

**Члан 69.**

Формацијским местима сматрају се формацијска места у Војсци Србије, као и радна места одређена одговарајућим актима о систематизацији радних места на која се постављају професионална војна лица распоређена ван Војске Србије.

Елементи формацијског места из става 1. овог члана одређују се према прописаним критеријумима за утврђивање формација, односно формацијских места у Војсци Србије.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ по правилу, поставља се на формацијско место, свог или вишег чина, према врсти стручне спреме коју има и роду и служби којој припада.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ може се изузетно, без свог пристанка а по потреби службе, поставити на формацијско место непосредно нижег чина уз задржавање права свог чина и положаја.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ може се поставити на дужност у оквиру другог рода или службе само уз свој пристанак.

Ако се неко формацијско место не може попунити официром, односно подофициром, на то формацијско место може се уз његов пристанак поставити или одредити за заступника цивилно лице на служби у Војсци Србије, односно државни службеник или намештеник, под условом да има одговарајуће образовање.

Ако се неко формацијско, односно радно место не може попунити цивилним лицем на служби у Војсци Србије, односно државним службеником или намештеником, на то формацијско, односно радно место може се уз његов пристанак поставити или одредити за заступника официр, односно подофицир, под условом да има одговарајуће образовање.

Сагласност за постављење или одређивање за заступника из ст. 6. и 7. овог члана даје начелник Генералштаба или старешина кога он овласти за формацијско место у Војсци Србије, односно министар одбране или лице које он овласти за формацијско место ван Војске Србије.

**Члан 72в**

~~Официр, односно подофицир може се у току службе распоређивати.~~

ОФИЦИР, ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ МОЖЕ СЕ У ТОКУ СЛУЖБЕ РАСПОРЕЂИВАТИ.

Под распоредом, у смислу овог члана, подразумева се промена организацијске целине, односно команде, јединице или установе Војске Србије због постављења на нову дужност приликом чега се не мења место службовања.

Професионална војна лица након пријема у професионалну војну службу распоређују се у организацијске целине, односно команде, јединице или установе Војске Србије, ради постављења на нову дужност.

6. Стављање на располагање

Члан 76.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ ставља се на располагање:

1) ако после укидања формацијског места на које је био постављен не може бити постављен на другу дужност;

2) ако по престанку разлога због којих је стављен у стање у служби на лечењу и боловању или због којих је удаљен од дужности не може бити постављен на другу дужност;

3) ако надлежни орган здравствене службе оцени да је неспособан за дужност коју обавља, а не може бити постављен на другу дужност;

4) ако је одлуком надлежног органа професионалном војном лицу распоређеном ван Војске Србије престала служба, односно рад ван Војске Србије због престанка потребе за том службом, односно за тим радом, а не може бити постављено на другу дужност;

5) ако је правноснажном одлуком војног дисциплинског суда изречена дисциплинска казна из члана 152. став 2. тачка 3) овог закона, а не може бити постављен на другу дужност.

За време у којем је на располагању, официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ дужан је да врши послове које му одреди претпостављени, а који одговарају његовом чину и здравственој способности.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ може бити на располагању најдуже шест месеци и за то време задржава права свог чина и положаја, осим права на напредовање.

Официру, ~~и подофициру~~ ПОДОФИЦИРУ, ОДНОСНО ПРОФЕСИОНАЛНОМ ВОЈНИКУ ПО УГОВОРУ НА НЕОДРЕЂЕНО ВРЕМЕ време проведено на располагању не рачуна се у време потребно за унапређење.

6а Стање мировања

Члан 76а

Професионалном војном лицу мирују права и обавезе на служби и по основу службе у Војсци Србије, осим оних за које је овим законом или општим актом другачије одређено, ако привремено не врши службу због:

1) упућивања на рад у иностранство, или у оквиру међународно-техничке или просветно-културне сарадње, у дипломатска, конзуларна и друга представништва;

2) избора, односно именовања на функцију у државном органу или другу јавну функцију чије вршење захтева да привремено престане да ради код послодавца;

3) рада у структурама међународне организације или регионалне иницијативе у складу са чланом 72а став 2. овог закона или рада у иностранству у складу са чланом 90а став 4. овог закона.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ којем права и обавезе из става 1. овог члана мирују дуже од шест месеци разрешава се дужности.

Официр, ~~односно подофицир~~ ПОДОФИЦИР, ОДНОСНО ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ има право да се, у року од 15 дана од дана престанка разлога због којих му је одобрено мировање из става 1. овог члана, врати на службу у Војсци Србије.

Члан 83.

Због посебних услова под којима врши службу у Војсци Србије, а нарочито због учешћа на вежбама, логоровањима, маневрима и узбунама, рада дужег од пуног радног времена, вршења службе дежурства и других облика унутрашње службе, немогућности избора радног места и места службовања, премештаја, вршења службе у свим условима, као и због других ванредних ситуација проузрокованих потребама оперативне способности, професионалном војном лицу утврђује се коефицијент за обрачун плате који је од 20% до 50% већи од коефицијента који се утврђује на основу положаја и чина, а у оквиру средстава за плате обезбеђених у буџету Републике Србије намењеном за финансирање одбране.

~~Под радом дужим од пуног радног времена из става 1. овог члана сматра се рад у случају предузимања мера приправности, рад у случају узбуне у јединици, односно установи, за време војних вежби, за време борбе против елементарних непогода, за време дежурства или сличне дужности у команди, јединици или установи Војске Србије и у приликама које захтевају да се продужи започети рад чије би обустављање или прекидање имало штетне последице за оперативну способност команде, јединице, односно установе или би нанело знатну материјалну штету или угрозило живот и здравље војних лица и других грађана~~.

ПОД РАДОМ ДУЖИМ ОД ПУНОГ РАДНОГ ВРЕМЕНА ИЗ СТАВА 1. ОВОГ ЧЛАНА СМАТРА СЕ РАД:

1. У СЛУЧАЈУ РАТНОГ И ВАНРЕДНОГ СТАЊА;
2. У СЛУЧАЈУ ПРЕДУЗИМАЊА МЕРА ПРИПРАВНОСТИ, РАД У СЛУЧАЈУ УЗБУНЕ У ЈЕДИНИЦИ, ОДНОСНО УСТАНОВИ, ЗА ВРЕМЕ ВОЈНИХ ВЕЖБИ;
3. ЗА ВРЕМЕ БОРБЕ ПРОТИВ ЕЛЕМЕНТАРНИХ НЕПОГОДА И ПРЕДУЗИМАЊА МЕРА ЗА ЛЕЧЕЊЕ И СПРЕЧАВАЊЕ ШИРЕЊА ЕПИДЕМИЈА ЗАРАЗНИХ БОЛЕСТИ;
4. ЗА ВРЕМЕ ДЕЖУРСТВА, ДУЖНОСТИ КОНТРОЛНИХ ОРГАНА ИЛИ СЛИЧНЕ ДУЖНОСТИ У КОМАНДИ, ЈЕДИНИЦИ ИЛИ УСТАНОВИ ВОЈСКЕ СРБИЈЕ;
5. ЗА ВРЕМЕ АНГАЖОВАЊА У СТАЛНО ЗАДЕЈСТВОВАНИМ СНАГАМА ЗА КОНТРОЛУ И ЗАШТИТУ СУВЕРЕНИТЕТА ВАЗДУШНОГ ПРОСТОРА РЕПУБЛИКЕ СРБИЈЕ, СНАГАМА ЗА ТРАГАЊЕ И СПАСАВАЊЕ, СНАГАМА ЗА ТРАГАЊЕ И СНАГАМА ЗА ОБЕЗБЕЂЕЊЕ ЛЕТЕЊА;
6. У ПРИЛИКАМА КОЈЕ ЗАХТЕВАЈУ ДА СЕ ПРОДУЖИ ЗАПОЧЕТИ РАД ЧИЈЕ БИ ОБУСТАВЉАЊЕ ИЛИ ПРЕКИДАЊЕ ИМАЛО ШТЕТНЕ ПОСЛЕДИЦЕ ЗА ОПЕРАТИВНУ СПОСОБНОСТ КОМАНДЕ, ЈЕДИНИЦЕ, ОДНОСНО УСТАНОВЕ ИЛИ БИ НАНЕЛО ЗНАТНУ МАТЕРИЈАЛНУ ШТЕТУ ИЛИ УГРОЗИЛО ЖИВОТ И ЗДРАВЉЕ ВОЈНИХ ЛИЦА И ДРУГИХ ГРАЂАНА.

Професионалном војном лицу, уз сагласност Владе, под условима из става 1. овог члана може се утврдити коефицијент већи од 50% од коефицијента који се утврђује на основу положаја и чина.

На права и обавезе професионалних војних лица проистекле из посебних услова службе у Војсци Србије не примењују се одредбе општих радно-правних прописа о увећаној заради.

Члан 87.

Професионалном војном лицу против кога се води кривични поступак, док се налази у притвору, припада накнада плате у износу једне четвртине, а ако издржава породицу једне трећине плате која би му припадала да није у притвору.

Лицу из става 1. овог члана враћа се обустављени део плате у ревалоризованом износу према износима који се примењују на дан исплате, ако правноснажном одлуком кривични поступак буде обустављен, ако правноснажном пресудом буде ослобођено оптужбе, ако оптужба буде одбијена или одбачена или ако у поновљеном поступку или по захтеву за заштиту законитости буде ослобођено оптужбе.

Професионалном војном лицу не припада накнада плате ако је правноснажном одлуком осуђено на безусловну казну затвора, ОСИМ ЛИЦУ КОЈЕ ИЗУЗЕТНО, ПО ПОСЕБНОЈ ОДЛУЦИ СУДА, ИЗРЕЧЕНУ КАЗНУ ЗАТВОРА ДО ЈЕДНЕ ГОДИНЕ ИЗВРШАВА У ПРОСТОРИЈАМА У КОЈИМА СТАНУЈЕ, УЗ ДОЗВОЛУ ДА НАПУШТА ПРОСТОРИЈЕ У КОЈИМА СТАНУЈЕ, РАДИ ВРШЕЊА ДУЖНОСТИ ПО ПОТРЕБИ СЛУЖБЕ.

~~Професионалном војном лицу удаљеном од дужности, док траје удаљење припада накнада плате у висини коју утврди министар одбране.~~

#### ПРОФЕСИОНАЛНОМ ВОЈНОМ ЛИЦУ УДАЉЕНОМ ОД ДУЖНОСТИ ИЗ ЧЛАНА 77. СТАВ 2. ОВОГ ЗАКОНА, КАО И ЛИЦУ КОЈЕ ИЗУЗЕТНО, ПО ПОСЕБНОЈ ОДЛУЦИ СУДА, ИЗРЕЧЕНУ КАЗНУ ЗАТВОРА ДО ЈЕДНЕ ГОДИНЕ ИЗВРШАВА У ПРОСТОРИЈАМА У КОЈИМА СТАНУЈЕ, УЗ ДОЗВОЛУ ДА НАПУШТА ПРОСТОРИЈЕ У КОЈИМА СТАНУЈЕ, РАДИ ВРШЕЊА ДУЖНОСТИ ПО ПОТРЕБИ СЛУЖБЕ, ДОК ТРАЈЕ УДАЉЕЊЕ ПРИПАДА НАКНАДА ПЛАТЕ У ВИСИНИ КОЈУ УТВРДИ МИНИСТАР ОДБРАНЕ.

**Члан 88.**

Професионалном војном лицу коме престане служба у Војсци Србије због стицања права на пензију у складу са законом, припада отпремнина у висини петоструког износа бруто плате која би му припадала у последњем месецу пре престанка службе.

~~Официру у радном односу на одређено време, подофициру у радном односу на одређено време и професионалном војнику којима престане служба у Војсци Србије због тога што су оглашени неспособним за дужност за коју су примљени на одређено време услед професионалне болести или повреде на раду у току трајања уговореног рока, или ако им служба у Војсци Србије престане због укидања формацијског места, припада отпремнина у висини до троструког износа бруто плате која би им припадала у последњем месецу пре престанка службе, зависно од времена проведеног у служби на одређено време, у складу са прописом који доноси министар одбране.~~

ПРОФЕСИОНАЛНОМ ВОЈНОМ ЛИЦУ У РАДНОМ ОДНОСУ НА ОДРЕЂЕНО ВРЕМЕ КОМЕ ПРЕСТАНЕ СЛУЖБА У ВОЈСЦИ СРБИЈЕ ЗБОГ ТОГА ШТО ЈЕ ОГЛАШЕН НЕСПОСОБНИМ ЗА ДУЖНОСТ ЗА КОЈУ ЈЕ ПРИМЉЕН НА ОДРЕЂЕНО ВРЕМЕ УСЛЕД ПРОФЕСИОНАЛНЕ БОЛЕСТИ ИЛИ ПОВРЕДЕ НА РАДУ У ТОКУ ТРАЈАЊА УГОВОРЕНОГ РОКА, ИЛИ АКО МУ СЛУЖБА У ВОЈСЦИ СРБИЈЕ ПРЕСТАНЕ ЗБОГ УКИДАЊА ФОРМАЦИЈСКОГ МЕСТА, ПРИПАДА ОТПРЕМНИНА У ВИСИНИ ДО ТРОСТРУКОГ ИЗНОСА БРУТО ПЛАТЕ КОЈА БИ МУ ПРИПАДАЛА У ПОСЛЕДЊЕМ МЕСЕЦУ ПРЕ ПРЕСТАНКА СЛУЖБЕ, ЗАВИСНО ОД ВРЕМЕНА ПРОВЕДЕНОГ У СЛУЖБИ НА ОДРЕЂЕНО ВРЕМЕ, У СКЛАДУ СА ПРОПИСОМ КОЈИ ДОНОСИ МИНИСТАР ОДБРАНЕ.

**~~Члан 89.~~**

~~Професионалном војном лицу припада помоћ у случају болести, односно болести или смрти члана породице, у складу са прописима о социјалном осигурању професионалних припадника Војске Србије.~~

~~Право на помоћ из става 1. овог члана припада и члану породице професионалног војног лица у случају смрти професионалног војног лица.~~

~~Министар одбране уређује услове, врсте помоћи и начин њиховог остваривања.~~

Члан 93.

Професионалном војном лицу које је изложено трошковима у вези са вршењем службе у иностранству припада накнада тих трошкова, под условима и у висини које пропише министар одбране.

3А НАКНАДE И ПОМОЋИ У СЛУЧАЈУ СМРТИ, БОЛЕСТИ И РОЂЕЊА

#### ЧЛАН 93А

ПРОФЕСИОНАЛНО ВОЈНО ЛИЦЕ ИМА ПРАВО НА НАКНАДУ ПОГРЕБНИХ ТРОШКОВА У СЛУЧАЈУ СМРТИ ЧЛАНА УЖЕ ПОРОДИЦЕ, АКО ТО ПРАВО НИЈЕ ОСТВАРЕНО ПО ДРУГОМ ПРОПИСУ.

ПРАВО НА НАКНАДУ ПОГРЕБНИХ ТРОШКОВА У СЛУЧАЈУ СМРТИ ПРОФЕСИОНАЛНОГ ВОЈНОГ ЛИЦА ИМА ЧЛАН УЖЕ ПОРОДИЦЕ ИЛИ ЛИЦЕ КОЈЕ ЈЕ СНОСИЛО ТРОШКОВЕ САХРАНЕ.

ПРОФЕСИОНАЛНО ВОЈНО ЛИЦЕ ИМА ПРАВО НА СОЛИДАРНУ ПОМОЋ У СЛУЧАЈУ РОЂЕЊА, УСВОЈЕЊА ДЕТЕТА КАО И СМРТИ ЧЛАНА ЊЕГОВЕ УЖЕ ПОРОДИЦЕ, А ЧЛАН УЖЕ ПОРОДИЦЕ У СЛУЧАЈУ СМРТИ ПРОФЕСИОНАЛНОГ ВОЈНОГ ЛИЦА.

ПРОФЕСИОНАЛНОМ ВОЈНОМ ЛИЦУ МОЖЕ СЕ ДОДЕЛИТИ СОЛИДАРНА ПОМОЋ У СЛУЧАЈУ ЊЕГОВЕ ДУЖЕ ИЛИ ТЕЖЕ БОЛЕСТИ, ОДНОСНО ДУЖЕ ИЛИ ТЕЖЕ БОЛЕСТИ ЧЛАНА ЊЕГОВЕ УЖЕ ПОРОДИЦЕ.

ЧЛАН 93Б

ЈЕДНОКРАТНА НОВЧАНА ПОМОЋ ПРИПАДА ЧЛАНОВИМА ПОРОДИЦЕ ПРОФЕСИОНАЛНОГ ВОЈНОГ ЛИЦА АКО ЗА ВРЕМЕ СЛУЖБЕ ИЛИ ВРШЕЊА ДУЖНОСТИ У ВЕЗИ СА СЛУЖБОМ У ВОЈСЦИ СРБИЈЕ БЕЗ СВОЈЕ КРИВИЦЕ ПОГИНЕ ИЛИ УМРЕ ОД ЗАДОБИЈЕНЕ РАНЕ ИЛИ ПОВРЕДЕ, ОДНОСНО УМРЕ ОД БОЛЕСТИ КОЈА ЈЕ НАСТАЛА ИЛИ СЕ ПОГОРШАЛА КАО НЕПОСРЕДНА ПОСЛЕДИЦА СЛУЖБЕ ИЛИ ВРШЕЊА ДУЖНОСТИ У ВЕЗИ СА СЛУЖБОМ У ВОЈСЦИ СРБИЈЕ, АКО ТО ПРАВО НИСУ ОСТВАРИЛИ ПО ДРУГОМ ПРОПИСУ.

ПРОФЕСИОНАЛНО ВОЈНО ЛИЦЕ КОЈЕ ПОД УСЛОВИМА ИЗ СТАВА 1. ОВОГ ЧЛАНА ЗАДОБИЈЕ РАНУ, ПОВРЕДУ ИЛИ БОЛЕСТ КОЈА ЈЕ НАСТАЛА ИЛИ СЕ ПОГОРШАЛА КАО НЕПОСРЕДНА ПОСЛЕДИЦА СЛУЖБЕ ИЛИ ВРШЕЊА ДУЖНОСТИ У ВЕЗИ СА СЛУЖБОМ У ВОЈСЦИ СРБИЈЕ, ПА ЗБОГ ТОГА НАСТУПИ ОШТЕЋЕЊЕ ЊЕГОВОГ ОРГАНИЗМА ОД НАЈМАЊЕ 20% ИМА ПРАВО НА ЈЕДНОКРАТНУ НОВЧАНУ ПОМОЋ ЧИЈА СЕ ВИСИНА ОДРЕЂУЈЕ ПРЕМА СТЕПЕНУ ТЕЛЕСНОГ ОШТЕЋЕЊА, ОДНОСНО БОЛЕСТИ.

НЕХАТ СЕ НЕЋЕ СМАТРАТИ КРИВИЦОМ У СМИСЛУ ОВОГ ЧЛАНА.

СТЕПЕН ТЕЛЕСНОГ ОШТЕЋЕЊА ИЗ СТАВА 2. ОВОГ ЧЛАНА УТВРЂУЈЕ СЕ ПРЕМА ПРОПИСИМА КОЈИМА СЕ УРЕЂУЈУ ПРАВА ВОЈНИХ ИНВАЛИДА.

ЧЛАН 93В

ДЕЦА ПРОФЕСИОНАЛНОГ ВОЈНОГ ЛИЦА ПОГИНУЛОГ ИЛИ УМРЛОГ ОД ЗАДОБИЈЕНЕ РАНЕ, ПОВРЕДЕ ОДНОСНО БОЛЕСТИ ПОД УСЛОВИМА ИЗ ЧЛАНА 93Б СТАВ 1. ОВОГ ЗАКОНА, А КОЈА СУ НА РЕДОВНОМ ШКОЛОВАЊУ, ИМАЈУ ПРАВО НА НАКНАДЕ У ВЕЗИ СА ШКОЛОВАЊЕМ АКО НЕ ОСТВАРУЈУ СТИПЕНДИЈУ ПО ДРУГОМ ОСНОВУ, У СКЛАДУ СА ОВИМ ЗАКОНОМ.

ЧЛАН 93Г

ВОЈНИКУ НА СЛУЖЕЊУ ВОЈНОГ РОКА, ЛИЦУ У РЕЗЕРВНОМ САСТАВУ ДОК СЕ НАЛАЗИ НА ВОЈНОЈ ДУЖНОСТИ У ВОЈСЦИ СРБИЈЕ, УЧЕНИКУ И КАДЕТУ ВОЈНОШКОЛСКЕ УСТАНОВЕ И ЛИЦУ НА ДРУГОМ СТРУЧНОМ ОСПОСОБЉАВАЊУ ЗА ОФИЦИРЕ И ПОДОФИЦИРЕ, ОДНОСНО ЊИХОВИМ ЧЛАНОВИМА УЖЕ ПОРОДИЦЕ ПРИПАДА ПРАВО НА ЈЕДНОКРАТНУ НОВЧАНУ ПОМОЋ И ПРАВО НА НАКНАДЕ У ВЕЗИ СА ШКОЛОВАЊЕМ, ПОД УСЛОВИМА КОЈИ СУ ПРЕДВИЂЕНИ ЗА ПРОФЕСИОНАЛНО ВОЈНО ЛИЦЕ У СКЛАДУ СА ОВИМ ЗАКОНОМ.

ПРАВО НА НАКНАДУ ПОГРЕБНИХ ТРОШКОВА ИМА ЧЛАН УЖЕ ПОРОДИЦЕ, ОДНОСНО ЛИЦЕ КОЈЕ ЈЕ СНОСИЛО ТРОШКОВЕ САХРАНЕ, У СЛУЧАЈУ ДА ЛИЦЕ ИЗ СТАВА 1. ОВОГ ЧЛАНА:

А) ПОГИНЕ ИЛИ УМРЕ ЗА ВРЕМЕ СЛУЖБЕ У ВОЈСЦИ СРБИЈЕ;

Б) УМРЕ У ЗДРАВСТВЕНОЈ УСТАНОВИ У КОЈУ ЈЕ ЗА ВРЕМЕ СЛУЖБЕ У ВОЈСЦИ СРБИЈЕ УПУЋЕНО И ЗАДРЖАНО НА ЛЕЧЕЊУ И ПО ПРЕСТАНКУ СЛУЖБЕ.

ПРАВО НА НАКНАДУ СТВАРНИХ ТРОШКОВА ПРЕВОЗА ПОСМРТНИХ ОСТАТАКА ДО МЕСТА САХРАНЕ ИМАЈУ ЧЛАНОВИ УЖЕ ПОРОДИЦЕ, ОДНОСНО ЛИЦЕ КОЈЕ ЈЕ СНОСИЛО ТЕ ТРОШКОВЕ У СЛУЧАЈУ ДА ЛИЦЕ ИЗ СТАВА 1. ОВОГ ЧЛАНА:

А) ПОГИНЕ ИЛИ УМРЕ ЗА ВРЕМЕ СЛУЖБЕ У ВОЈСЦИ СРБИЈЕ;

Б) УМРЕ У ЗДРАВСТВЕНОЈ УСТАНОВИ У КОЈУ ЈЕ ЗА ВРЕМЕ СЛУЖБЕ У ВОЈСЦИ СРБИЈЕ УПУЋЕНО И ЗАДРЖАНО НА ЛЕЧЕЊУ;

В) УМРЕ У ЗДРАВСТВЕНОЈ УСТАНОВИ, A ПРЕТХОДНО ЈЕ ОТПУШТЕНО ИЗ ВОЈСКЕ СРБИЈЕ ЗБОГ ПОГОРШАЊА ОБОЉЕЊА КОЈЕ ЈЕ ИМАЛО ПРЕ СТУПАЊА У ВОЈСКУ СРБИЈЕ, ДОК ОСТВАРУЈЕ ЗДРАВСТВЕНУ ЗАШТИТУ ПРЕМА ПРОПИСУ КОЈИ УРЕЂУЈЕ ЗДРАВСТВЕНО ОСИГУРАЊЕ ВОЈНИХ ОСИГУРАНИКА.

ЧЛАН 93Д

БЛИЖЕ УСЛОВЕ, НАЧИН ОСТВАРИВАЊА И ВИСИНУ НАКНАДА И ПОМОЋИ У СЛУЧАЈУ СМРТИ, БОЛЕСТИ И РОЂЕЊА ПРОПИСУЈЕ МИНИСТАР ОДБРАНЕ, УЗ САГЛАСНОСТ ВЛАДЕ.

**Глава X**

**ПРЕСТАНАК ПРОФЕСИОНАЛНЕ ВОЈНЕ СЛУЖБЕ**

***1. Разлози за престанак професионалне војне службе***

**Члан 110.**

Официру, ~~односно подофициру~~ ПОДОФИЦИРУ, ОДНОСНО ПРОФЕСИОНАЛНОМ ВОЈНИКУ ПО УГОВОРУ НА НЕОДРЕЂЕНО ВРЕМЕ престаје служба у Војсци Србије:

1) ако му престане држављанство Републике Србије;

2) ако је на начин прописан законом утврђено да је настао потпуни губитак способности за професионалну војну службу;

3) ако неоправдано изостане са службе пет радних дана непрекидно или седам радних дана са прекидима у току 12 месеци;

3а) ако се не врати на службу у року од 15 дана од дана престанка разлога због којих му је одобрено мировање;

4) ако му је за два последња периода оцењивања у којима су испуњени услови да буде оцењен утврђена неповољна оцена;

5) ~~ако изгуби чин или је извршном пресудом војног дисциплинског суда осуђен на дисциплинску казну губитак службе~~;

5) АКО ПРЕСУДОМ ВОЈНОГ ДИСЦИПЛИНСКОГ СУДА БУДЕ ОСУЂЕН НА ДИСЦИПЛИНСКУ КАЗНУ ГУБИТАК ЧИНА ИЛИ ГУБИТАК СЛУЖБЕ – ДАНОМ ИЗВРШНОСТИ ПРЕСУДЕ;

6) на његов захтев;

7) ако се утврди да је приликом пријема у службу дао неистините податке који су од значаја за пријем;

8) ако се после лечења од болести зависности поново утврди употреба психоактивних супстанци ИЛИ АЛКОХОЛА.

9) по сили закона када наврши 40 година пензијског стажа и:

(1) 53 године живота - ПРОФЕСИОНАЛНИ ВОЈНИК ПО УГОВОРУ НА НЕОДРЕЂЕНО ВРЕМЕ, подофицир и официр до чина потпуковника;

(2) 54 године живота - официр чина пуковника;

(3) 55 година живота - официр чина бригадног генерала;

(4) 56 година живота - официр чина генерал-мајора;

(5) 57 година живота - официр чина генерал-потпуковника;

(6) 58 година живота - официр чина генерала;

10) његовом смрћу;

11) АКО БУДЕ ОСУЂЕН НА БЕЗУСЛОВНУ КАЗНУ ЗАТВОРА У ТРАЈАЊУ ДУЖЕМ ОД ЈЕДНЕ ГОДИНЕ – ДАНОМ ПРАВНОСНАЖНОСТИ ПРЕСУДЕ;

12) И У ОСТАЛИМ СЛУЧАЈЕВИМА ПРЕДВИЂЕНИМ УГОВОРОМ О РАДУ.

Изузетно од одредбе става 1. тачка 9. овог члана, официру, односно подофициру уз његову сагласност може се продужити служба у Војсци Србије до две године, а официру санитетске службе у звању специјалисте или доктора медицинских наука, официру у звању наставника - доктора наука на служби на Универзитету одбране и официру у научном звању до 65 година живота.

Официру, ~~односно подофициру~~ ПОДОФИЦИРУ, ОДНОСНО ПРОФЕСИОНАЛНОМ ВОЈНИКУ ПО УГОВОРУ НА НЕОДРЕЂЕНО ВРЕМЕ престаје служба по потреби службе кад на располагању проведе шест месеци ако је испунио услове за пензију или ако му се обезбеди запослење на неодређено време у својству цивилног лица на служби у Војсци Србије, односно државног службеника или намештеника.

Официру, ~~односно подофициру~~ ПОДОФИЦИРУ, ОДНОСНО ПРОФЕСИОНАЛНОМ ВОЈНИКУ ПО УГОВОРУ НА НЕОДРЕЂЕНО ВРЕМЕ престаје служба по потреби службе кад на располагању проведе шест месеци и ако није испунио услове за пензију, ако му се обезбеди право на једнократну новчану накнаду у висини од 24 месечне бруто-плате коју би остварио у последњем месецу пре престанка службе.

Изузетно од члана 76. став 1. овог закона, официру односно подофициру у служби на неодређено време И ПРОФЕСИОНАЛНОМ ВОЈНИКУ ПО УГОВОРУ НА НЕОДРЕЂЕНО ВРЕМЕ који је навршио најмање 45 година живота и провео непрекидних 20 година ефективне службе у Војсци Србије у својству професионалног војног лица, може престати служба по потреби службе с правом на старосну пензију, без стављања на располагање, по претходно прибављеном мишљењу министарства надлежног за послове пензијског и инвалидског осигурања, испуњењем једног од следећих услова:

1) ако је актом надлежног органа укинуто формацијско место или су промењени елементи формацијског места на којем је постављен, а нема другог одговарајућег формацијског места на које би могао бити постављен;

2) ако је актом надлежног старешине у складу са законом разрешен од дужности, а нема другог одговарајућег формацијског места на које би могао бити постављен;

3) ако му је извршном пресудом војног дисциплинског суда изречена казна из члана 152. став 2. тач. 2), 3) и 5) овог закона, а нема другог одговарајућег формацијског места на које би могао бити постављен;

4) ако је налазом, оценом и мишљењем надлежне војнолекарске комисије утврђено да је неспособан за дужност коју обавља, а нема другог одговарајућег формацијског места на које би могао бити постављен у складу са преосталом способношћу за војну службу;

5) ако по престанку разлога због којих је стављен у стање у служби на лечењу и боловању или због којих је удаљен од дужности нема другог одговарајућег формацијског места на које би могао бити постављен;

6) ако је одлуком надлежног органа престала потреба за радом официра, односно подофицира распоређеног ван Војске Србије, а нема другог одговарајућег формацијског места на које би могао бити постављен.

Професионална војна служба престаје и официру, односно подофициру који је упућен на приправнички стаж ако до истека приправничког стажа не положи приправнички испит уз обавезу да надокнади трошкове школовања, односно стипендирања, у складу са овим законом.

**Члан 112.**

Официру у радном односу на одређено време, подофициру у радном односу на одређено време и професионалном војнику служба у Војсци Србије престаје истеком уговореног рока.

Изузетно, лицу из става 1. овог члана рок за који је уговором засновало радни однос на одређено време продужава се до истека коришћења права на одсуство за време трудноће, породиљског одсуства, одсуства са рада ради неге детета и одсуства са рада ради посебне неге дететаИ ДОК СЕ ЗАПОСЛЕНИ НАЛАЗИ У СТАТУСУ ЛЕЧЕЊА – БОЛОВАЊА.

Лицу из става 1. овог члана служба престаје и пре истека уговореног рока:

1) ако је на основу коначне оцене и мишљења надлежног органа здравствене службе утврђено да је трајно неспособно за службу у Војсци Србије или да је неспособно за дужност за коју је примљено у службу на одређено време;

2) ако неоправдано изостане са службе пет радних дана непрекидно или седам радних дана са прекидима у току 12 месеци;

3) *(брисана)*

4) ако се утврди да је приликом пријема у службу дао неистините податке који су од значаја за пријем;

5) ~~ако изгуби чин или је извршном пресудом војног дисциплинског суда осуђен на дисциплинску казну губитак службе;~~

5) АКО ПРЕСУДОМ ВОЈНОГ ДИСЦИПЛИНСКОГ СУДА БУДЕ ОСУЂЕН НА ДИСЦИПЛИНСКУ КАЗНУ ГУБИТАК ЧИНА ИЛИ ГУБИТАК СЛУЖБЕ – ДАНОМ ИЗВРШНОСТИ ПРЕСУДЕ;

6) у случају организационих промена или укидања команде, јединице или установе Војске Србије у којој је на служби на одређено време;

7) ако се утврди злоупотреба психоактивних супстанци ИЛИ АЛКОХОЛА;

8) његовом смрћу;

9) АКО БУДЕ ОСУЂЕН НА БЕЗУСЛОВНУ КАЗНУ ЗАТВОРА У ТРАЈАЊУ ДУЖЕМ ОД ЈЕДНЕ ГОДИНЕ – ДАНОМ ПРАВНОСНАЖНОСТИ ПРЕСУДЕ;

10) НА ЊЕГОВ ЗАХТЕВ;

11) И У ОСТАЛИМ СЛУЧАЈЕВИМА ПРЕДВИЂЕНИМ УГОВОРОМ О РАДУ.

~~Лицу из става 1. овог члана служба у Војсци Србије може престати и по споразуму.~~

ПРОФЕСИОНАЛНОМ ВОЈНИКУ ПО УГОВОРУ НА ОДРЕЂЕНО ВРЕМЕ СЛУЖБА У ВОЈСЦИ СРБИЈЕ ПРЕСТАЈЕ ПО СИЛИ ЗАКОНА КАДА НАВРШИ 40 ГОДИНА ПЕНЗИЈСКОГ СТАЖА И 53 ГОДИНУ ЖИВОТА, СА ПРАВОМ НА ПЕНЗИЈУ.

**Члан 116.**

Предлог за престанак службе по одредбама члана 110. став 1. тачка 1. и тач. 3. до 8. и члана 112. став 3. тач. 2. до 4. и тач. 6, 7. и 9. овог закона доставља се старешини надлежном за доношење акта о престанку службе, у року од осам дана од дана кад је настао разлог за престанак службе.

Предлог за престанак службе по одредбама члана 110. став 1. тачка 2. и члана 112. став 3. ~~тачка 1~~. ТАЧ. 1. И 5. овог закона доставља се старешини надлежном за доношење акта о престанку службе, у року од 15 дана од дана кад је настао разлог за престанак службе.

Предлог за престанак службе по одредбама члана 110. став 1. тачка 9. и ст. 2. и 3. и члана 112. став 1. овог закона доставља се старешини надлежном за доношење акта о престанку службе најкасније 30 дана пре наступања разлога за престанак службе.

Надлежни старешина је дужан да одлучи о предлогу за престанак службе у року од 30 дана од дана пријема предлога.

Акт о престанку службе на захтев професионалног војног лица мора бити донет у року од 30 дана од дана подношења захтева.

~~Члан 117.~~

~~Професионалном војном лицу служба у Војсци Србије престаје разрешењем, на основу акта о престанку професионалне војне службе.~~

~~Лице за које је донет акт о престанку службе а налази се на дужности разрешава се од службе даном предаје дужности, а лице које се не налази на дужности - даном када акт о престанку службе постане коначан.~~

~~Рок за разрешење од службе не може бити дужи од 30 дана од дана достављања коначног акта о престанку професионалне војне службе, и у том року се мора извршити предаја дужности.~~

~~За лице коме служба престаје из разлога предвиђених у члану 110. став 1. тачка 5. и члану 112. став 3. тачка 5. овог закона, акт о престанку службе доноси надлежни старешина одмах по пријему пресуде, а служба се рачуна до дана разрешења.~~

~~За лице коме је престала служба због неоправданог изостанка са службе или губитка чина не доноси се акт о предаји дужности.~~

~~За умрло лице не доноси се акт о престанку службе и предаји дужности.~~

ЧЛАН 117.

ПРОФЕСИОНАЛНОМ ВОЈНОМ ЛИЦУ СЛУЖБА У ВОЈСЦИ СРБИЈЕ ПРЕСТАЈЕ НА ОСНОВУ АКТА О ПРЕСТАНКУ ПРОФЕСИОНАЛНЕ ВОЈНЕ СЛУЖБЕ.

АКТ О ПРЕСТАНКУ ПРОФЕСИОНАЛНЕ ВОЈНЕ СЛУЖБЕ ЈЕ НАРЕДБА О ПРЕСТАНКУ ПРОФЕСИОНАЛНЕ ВОЈНЕ СЛУЖБЕ, А У СЛУЧАЈУ ДОНОШЕЊА ИЗВРШНЕ ПРЕСУДЕ ВОЈНОГ ДИСЦИПЛИНСКОГ СУДА КОЈОМ ЈЕ ИЗРЕЧЕНА ДИСЦИПЛИНСКА КАЗНА ГУБИТАК ЧИНА ИЛИ ГУБИТАК СЛУЖБЕ – НАРЕДБА О ИЗВРШЕЊУ ДИСЦИПЛИНСКЕ КАЗНЕ.

ЛИЦУ ЗА КОЈЕ ЈЕ ДОНЕТ АКТ О ПРЕСТАНКУ СЛУЖБЕ, А НАЛАЗИ СЕ НА ДУЖНОСТИ ПРЕСТАЈЕ СЛУЖБА ДАНОМ ПРЕДАЈЕ ДУЖНОСТИ, А ЛИЦЕ КОЈЕ СЕ НЕ НАЛАЗИ НА ДУЖНОСТИ – ДАНОМ КАДА АКТ О ПРЕСТАНКУ СЛУЖБЕ ПОСТАНЕ КОНАЧАН.

РОК ЗА ПРЕДАЈУ ДУЖНОСТИ НЕ МОЖЕ БИТИ ДУЖИ ОД 30 ДАНА ОД ДАНА ДОСТАВЉАЊА КОНАЧНОГ АКТА О ПРЕСТАНКУ ПРОФЕСИОНАЛНЕ ВОЈНЕ СЛУЖБЕ.

ИЗУЗЕТНО, АКО ЛИЦЕ КОЈЕ СЕ НАЛАЗИ НА ДУЖНОСТИ НЕ ПРЕДА ДУЖНОСТ У РОКУ ОД 30 ДАНА ОД ДАНА КОНАЧНОСТИ АКТА О ПРЕСТАНКУ СЛУЖБЕ, ПРЕДАЈА ДУЖНОСТИ РЕАЛИЗУЈЕ СЕ КОМИСИЈСКИ У НОВОМ РОКУ ОД ПЕТ ДАНА И ТАЈ ДАН СМАТРА СЕ ДАНОМ ПРЕСТАНКА СЛУЖБЕ.

ЗА ЛИЦЕ КОМЕ СЛУЖБА ПРЕСТАЈЕ ИЗ РАЗЛОГА ПРЕДВИЂЕНИХ У ЧЛАНУ 110. СТАВ 1. ТАЧКА 5. И ЧЛАНУ 112. СТАВ 3. ТАЧКА 5. ОВОГ ЗАКОНА, АКТ О ПРЕСТАНКУ СЛУЖБЕ, У ИЗВРШЕЊУ ПРЕСУДЕ, ДОНОСИ НАДЛЕЖНИ СТАРЕШИНА ОДМАХ ПО ПРИЈЕМУ ПРЕСУДЕ, А СЛУЖБА СЕ РАЧУНА ДО ИЗВРШНОСТИ ПРЕСУДЕ ВОЈНОГ ДИСЦИПЛИНСКОГ СУДА.

ЗА ЛИЦЕ КОМЕ ЈЕ ПРЕСТАЛА СЛУЖБА ЗБОГ НЕОПРАВДАНОГ ИЗОСТАНКА СА СЛУЖБЕ ИЛИ ЗБОГ ГУБИТКА ЧИНА НЕ ДОНОСИ СЕ АКТ О ПРЕДАЈИ ДУЖНОСТИ.

ЗА УМРЛО ЛИЦЕ НЕ ДОНОСИ СЕ АКТ О ПРЕСТАНКУ СЛУЖБЕ И ПРЕДАЈИ ДУЖНОСТИ.

**Члан 129.**

Цивилном лицу на служби у Војсци Србије престаје служба без његове сагласности:

1) ако на пробном раду не постигне одговарајуће резултате;

2) ако одбије да ради на радном месту на које је распоређено, односно привремено упућено;

3) ако је утврђено да нема способности за обављање послова радног места на које је распоређено, а не прихвати распоређивање на друго радно место или ако таквог радног места нема;

4) ако му је за два последња периода оцењивања, у којима су испуњени услови да буде оцењен, утврђена неповољна оцена;

5) ако је неоправдано изостало са посла пет радних дана узастопно или седам радних дана са прекидима у току 12 месеци;

6) ако се не врати на рад у року од 15 дана од престанка разлога за мировање радног односа;

7~~) ако је извршном пресудом војног дисциплинског суда осуђено на дисциплинску казну губитак службе;~~

7) АКО ПРЕСУДОМ ВОЈНОГ ДИСЦИПЛИНСКОГ СУДА БУДЕ ОСУЂЕН НА ДИСЦИПЛИНСКУ КАЗНУ ГУБИТАК СЛУЖБЕ – ДАНОМ ИЗВРШНОСТИ ПРЕСУДЕ;

8) ако се после лечења од болести зависности поново утврди употреба психоактивних супстанци ИЛИ АЛКОХОЛА;

9) ако се укида радно место на које је распоређено или се смањује број извршилаца на једном радном месту;

10) ако је при заснивању радног односа, односно након заснивања радног односа дало неистините податке или прећутало податке значајне за обављање послова ради којих је примљено у службу, односно распоређено на ново радно место;

11) ако не положи стручни испит.

**Члан 131.**

Цивилном лицу на служби у Војсци Србије служба престаје по сили закона:

1) ако је на начин прописан законом утврђено да је изгубило радну способност - ~~даном достављања правноснажног решења о утврђивању губитка радне способности~~ - У РОКУ НЕ ДУЖЕМ ОД 30 ДАНА ОД ДАНА ДОСТАВЉАЊА ПРАВНОСНАЖНОГ РЕШЕЊА О УТВРЂИВАЊУ ГУБИТКА РАДНЕ СПОСОБНОСТИ;

2) кад наврши 65 година живота ако има најмање 15 година стажа осигурања, ако се министар одбране и цивилно лице на служби у Војсци Србије другачије не споразумеју;

3) ако му је по правноснажној одлуци суда или другог органа забрањено да обавља послове свог радног места, а не може му се обезбедити друго радно место - даном достављања правноснажне одлуке;

4) ако је правноснажно осуђено на безусловну казну затвора у трајању дужем од шест месеци;

5) ако му је изречена мера безбедности или заштитна мера у трајању дужем од шест месеци и због тога мора да буде одсутно са рада - даном почетка примене те мере;

6) његовом смрћу.

***7. Посебне одредбе***

**Члан 134.**

На војне службенике и војне намештенике примењују се одредбе овог закона које се односе на професионална војна лица, и то:

1) о обављању специфичне војне службе и службе под отежаним условима (члан 16);

1а) о безбедносној провери (члан 39. тачка 8);

2) о ношењу и употреби ватреног оружја (члан 47);

3) о пријему страног одликовања и чланству у страном стручном удружењу или међународној организацији (члан 50);

3а) о формацијским местима и заступању (члан 69. став 2. и члан 71);

4) о привременом упућивању по потреби службе у другу команду, јединицу или установу Војске Србије, односно у други државни орган или правно лице ради извршења одређених задатака, осим за лице чији делокруг захтева да се послови радног места обављају ван седишта јединице, односно установе Војске Србије - теренски рад (члан 72. ст. 5. и 6);

5) о раду у структурама међународне организације или регионалне иницијативе (члан 72а);

6) (брисана)

7) о удаљењу од дужности (чл. 77. и 78);

7а) о плати (члан 81);

7б) о посебним условима под којима се врши служба (члан 83);

~~7в) о увећаној плати (чл. 84.);~~

7В)О УВЕЋАНОЈ ПЛАТИ И НАКНАДИ ПЛАТЕ (ЧЛ. 84. И 85);

7г) о наградама и јубиларним наградама (члан 86);

7Д) О ПЛАТИ, НАКНАДИ ТРОШКОВА И ДРУГИМ ПРИМАЊИМА ЗА ВРЕМЕ РАСПОРЕЂИВАЊА ВАН ВОЈСКЕ СРБИЈЕ ОДНОСНО ПРИВРЕМЕНОГ УПУЋИВАЊА У ДРУГИ ДРЖАВНИ ОРГАН ИЛИ ПРАВНО ЛИЦЕ (ЧЛАН 90. СТ. 1. И 2);

8) о стипендији за време школовања или усавршавања у иностранству и плати и другим примањима за време службе у иностранству ~~(члан 80. и члан 90. ст. 2. до 5)~~(ЧЛАН 80. И ЧЛАН 90. СТ. 3. ДО 5. И ЧЛАН 90А);

9) о накнади путних и других трошкова (чл. 92. и 93);

9А) О НАКНАДАМА И ПОМОЋИ У СЛУЧАЈУ СМРТИ, БОЛЕСТИ И РОЂЕЊА (ЧЛАН 93А);

10) о радном времену, одморима и одсуствима (чл. 96. до 107. и члан 109);

11) о престанку службе у Војсци Србије по захтеву (члан 110. став 1. тачка 6);

12) о заштитним мерама (чл. 179. до 184).

**Члан 136.**

Министар одбране, поред послова из члана 18. овог закона, односно лице које он овласти:

1) решава о пријему у службу професионалних припадника Војске Србије;

2) решава о стањима у служби официра у чину мајора, потпуковника и пуковника;

~~2а) решава о стањима у служби подофицира и официра закључно са чином капетана распоређених и постављених на формацијска места ван Војске Србије;~~

2А) РЕШАВА О СТАЊИМА У СЛУЖБИ ПРОФЕСИОНАЛНИХ ВОЈНИКА ПО УГОВОРУ, ПОДОФИЦИРА И ОФИЦИРА ЗАКЉУЧНО СА ЧИНОМ КАПЕТАНА ПРВЕ КЛАСЕ РАСПОРЕЂЕНИХ И ПОСТАВЉЕНИХ НА ФОРМАЦИЈСКА МЕСТА ВАН ВОЈСКЕ СРБИЈЕ;

2Б) ПРОИЗВОДИ У ПОЧЕТНИ ЧИН ПОДОФИЦИРА НА СЛУЖБИ ВАН ВОЈСКЕ СРБИЈЕ;

3) решава о односима у служби професионалних војних лица распоређених ван Војске Србије.

Министар одбране одређује лица која решавају о управним стварима професионалних припадника Војске Србије распоређених ван Војске Србије, у смислу одредаба чл. 141. и 142. овог закона.

**Члан 137.**

Начелник Генералштаба поред послова из члана 19. овог закона, односно старешине команди, јединица или установа Војске Србије које он одреди:

1. ~~решава о стањима у служби подофицира и официра до чина капетана, у Војсци Србије;~~

1) РЕШАВА О СТАЊИМА У СЛУЖБИ ПРОФЕСИОНАЛНИХ ВОЈНИКА ПО УГОВОРУ, ПОДОФИЦИРА И ОФИЦИРА ДО ЧИНА КАПЕТАНА ПРВЕ КЛАСЕ У ВОЈСЦИ СРБИЈЕ;

2) производи у почетни чин подофицира НА СЛУЖБИ У ВОЈСЦИ СРБИЈЕ;

3) решава о распоређивању, одређивању плате, престанку службе у Војсци Србије и другим односима у служби цивилних лица на служби у Војсци Србије.

**~~Члан 138.~~**

~~Акт о разрешењу од професионалне војне службе професионалног војног лица за кога је донет акт о престанку службе доноси претпостављени старешина на положају команданта батаљона или њему раван или виши старешина.~~

Члан 152.

Професионалном војном лицу се могу изрећи следеће дисциплинске мере:

1) опомена;

2) смањење плате за месец у којем се дисциплинска мера изриче од 5% до 20%.

Професионалном војном лицу се могу изрећи следеће дисциплинске казне:

1) смањење плате од 5% до 30% у трајању од једног до шест месеци;

2) смењивање са дужности уз постављање на непосредно нижи положај у трајању од једне до четири године;

2а) забрана удаљења из посебних просторија у војном објекту до 30 дана;

3) смењивање са командне, односно руководеће дужности уз забрану постављања на такву дужност у трајању од једне до четири године;

4) забрана унапређења у виши чин или напредовања на виши положај у трајању од једне до четири године;

5) враћање у претходни чин;

6) губитак службе;

7) губитак чина.

Дисциплинска казна из става 2. тачка 3. овог члана не може се изрећи тако да се официр постави на положај подофицира, нити подофицир на положај војника.

Дисциплинска казна из става 2. тачка 5. овог члана не може се изрећи потпоручнику, ~~нити воднику~~.ВОДНИКУ, НИТИ ПРОФЕСИОНАЛНОМ ВОЈНИКУ ПО УГОВОРУ НА НЕОДРЕЂЕНО ВРЕМЕ У ЧИНУ РАЗВОДНИКА.

Дисциплинска казна из става 2. тачка 7. овог члана повлачи и губитак службе официра, ~~односно подофицира~~ ПОДОФИЦИРА, ОДНОСНО ПРОФЕСИОНАЛНОГ ВОЈНИКА ПО УГОВОРУ НА НЕОДРЕЂЕНО ВРЕМЕ.

**Члан 154.**

~~Војнику на служењу војног рока~~, лицу у резервном саставу док се налазе на војној дужности у Војсци Србије и лицу на другом стручном оспособљавању за официре и подофицире могу се изрећи следеће дисциплинске мере:

1) опомена;

2) укор;

3) забрана изласка из касарне или другог војног објекта у трајању до 15 дана;

4) прекоредна служба у трајању до три смене;

5) забрана удаљења из посебних просторија у војном објекту до 15 дана, коју војнику на служењу војног рока могу да изричу претпостављене старешине на положају командира чете или вишем положају.

~~Војнику на служењу војног рока~~, лицу у резервном саставу и лицу на другом стручном оспособљавању за официре и подофицире док се налазе на војној дужности у Војсци Србије се могу изрећи следеће дисциплинске казне:

1) забрана унапређења у виши чин у трајању до четири године;

2) враћање у претходни чин;

3) одузимање чина;

4) забрана удаљења из посебних просторија у војном објекту до 30 дана.

~~Време проведено на издржавању дисциплинске мере и дисциплинске казне забрана удаљења из посебних просторија у војном објекту у трајању преко два дана не рачуна се у служење војног рока.~~

**ЧЛАН 154А**

ВОЈНИКУ НА СЛУЖЕЊУ ВОЈНОГ РОКА МОГУ СЕ ИЗРЕЋИ СЛЕДЕЋЕ ДИСЦИПЛИНСКЕ МЕРЕ:

1) ОПОМЕНА;

2) УКОР;

3) ЗАБРАНА ИЗЛАСКА ИЗ КАСАРНЕ ИЛИ ДРУГОГ ВОЈНОГ ОБЈЕКТА У ТРАЈАЊУ ДО 5 ДАНА;

4) ПРЕКОРЕДНА СЛУЖБА У ТРАЈАЊУ ДО ТРИ СМЕНЕ;

5) ЗАБРАНА УДАЉЕЊА ИЗ ПОСЕБНИХ ПРОСТОРИЈА У ВОЈНОМ ОБЈЕКТУ ДО 5 ДАНА, КОЈУ ВОЈНИКУ НА СЛУЖЕЊУ ВОЈНОГ РОКА МОГУ ДА ИЗРИЧУ ПРЕТПОСТАВЉЕНЕ СТАРЕШИНЕ НА ПОЛОЖАЈУ КОМАНДИРА ЧЕТЕ ИЛИ ВИШЕМ ПОЛОЖАЈУ.

ВОЈНИКУ НА СЛУЖЕЊУ ВОЈНОГ РОКА МОГУ СЕ ИЗРЕЋИ СЛЕДЕЋЕ ДИСЦИПЛИНСКЕ КАЗНЕ:

1) ВРАЋАЊЕ У ПРЕТХОДНИ ЧИН;

2) ОДУЗИМАЊЕ ЧИНА;

3) ЗАБРАНА УДАЉЕЊА ИЗ ПОСЕБНИХ ПРОСТОРИЈА У ВОЈНОМ ОБЈЕКТУ У ТРАЈАЊУ ДО 10 ДАНА.

ВРЕМЕ ПРОВЕДЕНО НА ИЗДРЖАВАЊУ ДИСПЦИПЛИНСКЕ МЕРЕ И ДИСПЦИПЛИНСКЕ КАЗНЕ ЗАБРАНА УДАЉЕЊА ИЗ ПОСЕБНИХ ПРОСТОРИЈА У ВОЈНОМ ОБЈЕКТУ У ТРАЈАЊУ ПРЕКО ДВА ДАНА, НЕ РАЧУНА СЕ У СЛУЖЕЊЕ ВОЈНОГ РОКА.

ЧЛАН 35.

ПРОПИСИ ЗА ИЗВРШЕЊЕ ОВОГ ЗАКОНА ДОНЕЋЕ СЕ У РОКУ ОД 90 ДАНА ОД ДАНА СТУПАЊА НА СНАГУ ОВОГ ЗАКОНА.

ДО ДОНОШЕЊА ПРОПИСА ИЗ СТАВА 1. ОВОГ ЧЛАНА ПРИМЕЊИВАЋЕ СЕ ПРОПИСИ КОЈИ СУ ВАЖИЛИ ДО ДАНА СТУПАЊА НА СНАГУ ОВОГ ЗАКОНА, У ДЕЛУ У КОЈЕМ НИСУ У СУПРОТНОСТИ СА ОВИМ ЗАКОНОМ.

ЧЛАН 36.

ДАНОМ СТУПАЊА НА СНАГУ ОВОГ ЗАКОНА ПРЕСТАЈУ ДА ВАЖЕ ЧЛ. 231-239. ЗАКОНА О ВОЈСЦИ ЈУГОСЛАВИЈЕ („СЛУЖБЕНИ ЛИСТ СРЈ”, БР. 43/94, 28/96, 44/99, 74/99, 3/02 И 37/02, „СЛУЖБЕНИ ЛИСТ СЦГ”, БР. 7/05 И 44/05 И „СЛУЖБЕНИ ГЛАСНИК РС”, БР. 116/07, 88/09 И 101/10 - ДР. ЗАКОН).

ЧЛАН 37.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.